open-index/open-wikipedia-markdown huggingface dataset:
Αυγερινός Αβέρωφ

Ο **Αυγερινός Αβέρωφ** (1805 - 1875) ήταν Έλληνας πολιτικός.
## Η ζωή του
Γεννήθηκε στο Μέτσοβο και ήταν γιος του Μιχαήλ Αβέρωφ και αδερφός του Γεώργιου Αβέρωφ. Μια δεκαετία σχεδόν μετά την απελευθέρωση της Ελλάδας αγόρασε τεράστιες εκτάσεις στην Κήρινθο της Εύβοιας και εγκαταστάθηκε εκεί. Ασχολήθηκε παράλληλα με την πολιτική και εξελέγη δήμαρχος Κηρονηλέων. Την περίοδο 1850 - 1875 εκλεγόταν πολλάκις βουλευτής Χαλκίδος με τα κόμματα των Βούλγαρη και Κουμουνδούρου.

Ήταν παντρεμένος με την Ελένη Παχή, κόρη του κτηματία Γεώργιου Παχή, και είχε αποκτήσει αρκετά παιδιά μεταξύ των οποίων την Μαρία Αβέρωφ, μητέρα του Αλέξανδρου Παπάγου, τον Μιχαήλ Αβέρωφ και τον Νικόλαο Αβέρωφ.

## Πηγές


Αβερωφ
Α
Antoine et Colette

Η ταινία μικρού μήκους “Antoine et Colette” γυρίστηκε το 1962 στη Γαλλία και διαρκεί 28 λεπτά.

Αποτελεί κομμάτι της σπονδυλωτής ταινίας “L'amour à vingt ans”, που αποτελείται από διάφορες ερωτικές ιστορίες, στην οποία συμμετείχε ο Φρανσουά Τριφό σκηνοθετώντας την ιστορία του Antoine Doinel από το “les 400 coups”, ο οποίος είναι πλέον 17 ετών, ζει μόνος και είναι ανεξάρτητος. 

Ο Antoine ερωτεύεται λοιπόν την Colette και ο Truffaut μας περιγράφει τις προσπάθειες του νεαρού αγοριού για να κατακτήσει τη μικροαστή κοπέλα, της οποίας ο τρόπος ζωής έρχεται σε πλήρη αντίθεση με αυτόν του Antoine. 

To “Antoine et Colette” είναι η συνέχεια του έργου “Les 400 coups” του Τριφό. 

Πρωταγωνιστούν οι: Ζαν Πιέρ Λεό, Μαρί Φρανς Πισιέ, Πατρίκ Ωφέ, Ρόζι Βαρτ, Φρανσουά Νταρμπόν, Ζαν Φρανσουά Άνταμ, Πιέρ Σέφερ. Το σενάριο ήταν του Τριφό και της Σούζαν Σίφμαν, ενώ η σκηνοθεσία επίσης του Τριφό.

Κατηγορία:Γαλλικές ταινίες της δεκαετίας 1960
Κατηγορία:Ταινίες του 1962
Κατηγορία:Ταινίες σε σκηνοθεσία Φρανσουά Τρυφώ
Κατηγορία:Γαλλόφωνες ταινίες
Κατηγορία:Ταινίες σε σενάριο Φρανσουά Τρυφώ
Βουρτσίτης

Ο **βουρτσίτης** (αγγλ. wurtzite) είναι θειούχο ορυκτό του ψευδαργύρου και του σιδήρου. Το όνομα τού αποδόθηκε το 1861 προς τιμήν του Αλσατού χημικού Σαρλ Αντόλφ Βουρτς (Charles Adolphe Wurtz, 1817–1884)

## Προέλευση, παραγενέσεις
Είναι ορυκτό σπανιότερο του σφαλερίτη, απαντώμενο σε υδροθερμικές φλέβες μαζί με άλλα θειούχα. Σχηματίζεται σε θερμοκρασίες άνω των 1200&nbsp;°C σε εξαγωνικούς ΄μικρούς ημιμορφικούς κρυστάλλους. Είναι ημιδιαφανής και το χρώμα του κυμαίνεται ανάλογα του μεγέθους από καφεκόκκινο στους μικρότερους κρυστάλλους μέχρι καστανόμαυρο στους μεγαλύτερους. Είναι πολυμορφικός με τον σφαλερίτη και τον ματραΐτη, ενώ σχηματίζει ιδιαίτερη ομάδα (ομάδα βουρτσίτη), αποτελούμενη από τα εξής ορυκτά:
* Καδμοσεληνίτης (Cadmoselite) CdSe
* Γρηνοκίτης (Greenockite) CdS
* Ματραΐτης (Mátraite) ZnS
* Ραμπεργκίτης (Rambergite) MnS
* Βουρτσίτης

Ορυκτά με τα οποία συνδέεται, πλην των ανωτέρω, είναι ο σφαλερίτης, ο χαλκοπυρίτης, ο βαρύτης και ο μαρκασίτης.

Απαντάται σε αρκετές περιοχές της Γης. Αξιομνημόνευτες εμφανίσεις του λόγω καλοσχηματισμένων κρυστάλλων, ή υψηλής καθαρότητας, είναι στη Γερμανία (Έσση, Βαυαρία, Σαξωνία, Θουριγγία), στην Τσεχία (Πρίμπραμ της Βοημίας και Vysočina της Μοραβίας, στη Ρουμανία (Μπάγια Σπρίε), τη Σερβία, την Κορνουάλλη (Αγγλία), το Περού (Καστροβιρέινα), τη Βολιβία (Ορούρε και Ποτοσί), την Κίνα (Χουνάν) και τις Πολιτείες Μοντάνα, Κοννέκτικατ, Γιούτα και Μισούρι. Υπάρχει επίσης σε πολλές άλλες χώρες αλλά ως ορυκτό ήσσονος σημασίας.

Στην Ελλάδα ανευρίσκεται στα μεταλλεία Λαυρίου (Καμάριζα, Πλάκα (ορυχεία Αδάμη Νο. 2 και Πλάκα Νο. 80)) καθώς και στην περιοχή της Ξάνθης (ορυχείο Pb - Zn Αγίου Φιλίππου περιοχής «Κίρκη»).

## Πηγές
*Handbook of Mineralogy
*Mindat.org
*Webmineral.com
*Minerals.net

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Κατηγορία:Ορυκτά του θείου
Κατηγορία:Ορυκτά του ψευδαργύρου
Βουρτσιτης
Ψευδαργυρογουντγουαρντίτης

Ο **ψευδαργυρογουντγουαρντίτης** (αγγλ. zincowoodwardite) είναι ένυδρο θειικό ορυκτό του ψευδαργύρου και του αργιλίου. Οφείλει το όνομά του στην ομοιότητα με τον γουντγουαρντίτη και στο γεγονός ότι περιέχει, επιπλέον, και ψευδάργυρο.

## Εμφάνιση, παραγενέσεις
Ο ψευδαργυρογουντγουαρντίτης είναι δευτερογενές ορυκτό, απαντώμενο στις ζώνες οξείδωσης πολυμεταλλικών κοιτασμάτων. Ορυκτά με τα οποία σχετίζεται είναι ο αζουρίτης, ο κερουσίτης, ο ημιμορφίτης, ο αουριχαλκίτης και ο μαλαχίτης.

Ανευρίσκεται στο κοίτασμα του Τσουμέμπ στη Ναμίμπια, στην περιοχή *Rudabanya* στην Ουγγαρία και στα μεταλλεία Λαυρίου, όπου αποτελεί και χαρακτηριστικό ορυκτό (type locality, TL) και συγκεκριμένα στα ορυχεία «Χριστιάνα» (Καμάριζα), TL, Ιλάριον Νο. 50 (TL), Σερπιέρη, «Μαρία» (Σούνιο).

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Ψευδαργυρογουντγουαρντιτης
Ψευδαργυρογουντγουαρντιτης
Κατηγορία:Ένυδρα ορυκτά
Κατηγορία:Ορυκτά του θείου
Ψευδαργυρολιβενίτης

Ο *ψευδαργυρολιβενίτης* (αγγλ. zincolivenite) είναι αρσενικικό ορυκτό του ψευδαργύρου και του χαλκού. Οφείλει το όνομά του στον ολιβινίτη, του οποίου αποτελεί το ψευδαργυρούχο ανάλογο.

## Εμφάνιση, παραγενέσεις
Αποτελεί το, σαφώς διακριτό, ενδιάμεσο μέλος της παραμικτικής σειράς στερεών διαλυμάτων μεταξύ ολιβινίτη και αδαμίτη, με (ιδεατή) αναλογία Zn:Cu 1:1. Εμφανίζεται ως δευτερογενές ορυκτό στις ζώνες οξείδωσης αρσενικούχων - χαλκούχων μεταλλευμάτων υδροθερμικής προέλευσης. Ορυκτά με τα οποία συνδέεται, εκτός του ολιβινίτη, είναι ο αδαμίτης, ο λιμπεθενίτης, ο παραδαμίτης και ο ταρμπουτίτης.

Απαντάται στην Αυστρία (Καρινθία, Σάλτσμπουργκ και Τιρόλο), στη Γερμανία (Βάδη-Βυρτεμβέργη, κάτω Σαξονία, βόρεια Ρηνανία - Βεστφαλία και Θουριγγία), στο κοίτασμα Τσουμέμπ της Ναμίμπια (ίσως οι ωραιότεροι κρύσταλλοί του), στην περιοχή *Primorskiy Kray* της Ρωσίας και στην Ανδαλουσία της Ισπανίας.

Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο Αγίου Κωνσταντίνου Καμάριζας, όπου αποτελεί και χαρακτηριστικό ορυκτό (type locality, TL), στο ορυχείο «Χριστιάνα», στο «Ζαν Μπατίστ» (φρέαρ 1) και στο «km-3» του Λαυρίου.

## Πηγές
*Mindat.org
*Webmineral.com
*Mineralienatlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
* Chukanov, N.V., Pushcharovsky, D.Yu., Zubkova, N.V., Pekov, I.V., Pasero, M., Merlino, S., Möckel, S., Rabadanov, M.Kh., Belakovskiy, D.I. (2007): *Zincolivenite CuZn(AsO4)(OH): A new adamite-group mineral with ordered distribution of Cu and Zn*. Transactions (Doklady) of the Russian Academy of Sciences/Earth Science Section, 415A, 841-845

## Σημειώσεις


Ψευδαργυρολιβινιτης
Ψευδαργυρολιβινιτης
Κατηγορία:Ορυκτά του αρσενικού
Ρήγμα (αποσαφήνιση)

Με τον όρο **ρήγμα** αναφέρονται οι εξής έννοιες:

* Ρήγμα (γεωλογία): Η διακοπή της συνέχειας ομάδας στρωμάτων πετρωμάτων

* Ρήγμα (στρατιωτική τεχνική): Η διάσπαση μιας γραμμής στρατευμάτων σε πολεμικό μέτωπο

* Ρήγμα (μεταλλουργία): Η διακοπή της συνέχειας μεταλλικών ομογενών πλακών

* Ρήγμα (βοτανική): Η απότομη θραύση του περιβλήματος ορισμένων καρπών, με σκοπό την εξακόντιση των σπερμάτων σε μεγάλη απόσταση.

* Ρήγμα (γεωγραφία): Βαλτώδης λίμνη της Γαλικίας στη Μικρά Ασία, η οποία δεχόταν τα ύδατα του ποταμού Κύδνου και επικοινωνούσε με τη θάλασσα. Σήμερα δε υφίσταται, καθώς καλύφθηκε από τις προσχώσεις του ποταμού.

* Ρήγμα (παλαιογεωγραφία): Κόλπος του Ινδικού Ωκεανού, τοποθετούμενος στην περιοχή του σημερινού Περσικού κόλπου, αναφερόμενος από τον Πτολεμαίο. Η ταυτοποίησή του δεν έχει επιτευχθεί ως σήμερα.

## Πηγές
*Π. Δρανδάκη, *Μεγάλη Ελληνική Εγκυκλοπαίδεια*, τ. ΚΑ'
Μαγδαληνή Κυπρία

Η ιερομόναχη **Μαγδαληνή**  ήταν βιβλιογράφος του 17ου αιώνα. Η καταγωγή της ήταν από την Κύπρο. Υπήρξε ηγουμένη της Υπεραγίας Θεοτόκου των καλογριών στην Ιερουσαλήμ. 

Το 1615 διακόσμησε πλούσια τον κώδικα που γράφτηκε το 1061 ή 1062 και φυλάγεται το μοναστήρι της Μεγάλης Παναγίας στα Ιεροσόλυμα. 

## Πηγές
* 

Κατηγορία:Έλληνες βιβλιογράφοι
Κατηγορία:Πρόσωπα κυπριακής καταγωγής
Άννα Κομνηνή Στρατηγοπούλου

Η **Άννα Κομνηνή Ραούλαινα Στρατηγοπούλου** ή *Αντωνία* όπως μετονομάστηκε αργότερα ως μοναχή ήταν βιβλιογράφος του 14ου αιώνα.

Ήταν σύζυγος του πρωτοστάτορα Ραούλ Στρατηγοπούλου. Έγινε μοναχή στην γυναικεία Μονή του Παντοκράτορος Χριστού στην Κωνσταντινούπολη. Η μονή αυτή, την οποία είχε κτίσει γυναίκα το 1136 υπό του αυτοκράτορα Ιωάννη Κομνηνού δεν πρέπει να συγχέεται με την ομώνυμη μονή του Άγιου Όρους. Επίσης ο σύζυγος της Άννας Κομνηνής δεν πρέπει να συγχέεται με τον κτήτορα της μονής Παντοκράτορος Αλέξιο Κομνηνό.

Έγραψε τον κώδικα που σώζεται στην Μονή του Παντοκράτορα στο Άγιο Όρος με αύξοντα αριθμό 6. Ο κώδικας περιέχει λόγους πανηγυρικούς σε δεσποτικές και άλλες εορτές, βίους αγίων, εγκώμια από αρχές Σεπτεμβρίου ως τέλη Αυγούστου. Από μια σημείωση γνωρίζουμε ότι κώδικας είναι κοινό έργο πολλών βιβλιογράφων, μετά από παραγγελία της Άννας Κομνηνής. 

## Πηγές
* 

Κατηγορία:Βυζαντινοί βιβλιογράφοι
Κατηγορία:Βυζαντινοί μοναχοί
Τζωρτζ Σόρος

Ο **Τζωρτζ Σόρος** ή **Τζορτζ Σόρος** (αγγλικά: George Soros), που γεννήθηκε στις 12 Αυγούστου 1930 με το πραγματικό όνομα **Γκιοργκ Σβαρτς** (György Schwartz) είναι Ουγγροαμερικανοεβραίος κερδοσκόπος, επενδυτής, επιχειρηματίας, ευεργέτης και πολιτικός ακτιβιστής. Κέρδισε φήμη ως ο «άνθρωπος που κατέστρεψε την Τράπεζα της Αγγλίας», αφού κατάφερε να αποκομίσει κέρδος 1 δισ. δολαρίων κατά την κρίση του νομίσματος του Ηνωμένου Βασιλείου το 1992.

## Βιογραφία
Είναι ο πρόεδρος του Soros Fund Management και του Ινστιτούτου Ανοιχτής Κοινωνίας, πρώην μέλος του διοικητικού συμβουλίου του Συμβουλίου Εξωτερικών Σχέσεων. Διεδραμάτισε σημαντικό ρόλο στην ειρηνική μετάβαση από τον κομμουνισμό στον καπιταλισμό στην Ουγγαρία (1984-1989), και έδωσε τη μεγαλύτερη ποτέ επιχορήγηση στην ηπειρωτική Ευρώπη για τη σύσταση του Πανεπιστημίου Κεντρικής Ευρώπης στη Βουδαπέστη. Αργότερα, η χρηματοδότηση που εξασφάλισε στην Επανάσταση των Ρόδων της Δημοκρατίας της Γεωργίας θεωρήθηκε από τη Ρωσία πως αποτέλεσε τον κύριο παράγοντα επιτυχίας της επανάστασης αυτής. Στις Ηνωμένες Πολιτείες είναι γνωστός για τις προσπάθειές και τις δωρεές του στον σκοπό της μη επανεκλογής του Τζορτζ Μπους το 2004. Έχει ιδρύσει το Κέντρο για την Αμερικανική Πρόοδο.

Ο πρώην διοικητής του Ομοσπονδιακού Συστήματος Αποθεμάτων της Αμερικής Πωλ Βόλκερ, στον πρόλογο του βιβλίου του Τζωρτζ Σόρος *Η Αλχημεία της Χρηματοοικονομικής* έγραψε:  Ο Τζωρτζ Σόρος άφησε το στίγμα του ως ένας εξαιρετικά επιτυχημένος κερδοσκόπος, αρκετά σοφός ώστε να αποσύρεται από τις αγορές όσο είναι ακόμα μπροστά στο παιχνίδι. Ο κύριος όγκος των τεραστίων προσόδων του είναι πλέον αφιερωμένος στη μετάβαση και τις προσπάθειες των αναδυόμενων εθνών να γίνουν ανοιχτές κοινωνίες, ανοιχτές όχι μόνο με την έννοια της οικονομικής ελευθερίας αλλά, κυρίως, με την έννοια της ανεκτικότητας και του σεβασμού της ελεύθερης σκέψης και συμπεριφοράς.

## Παραπομπές


Κατηγορία:Πρόσωπα ουγγρικής καταγωγής
Κατηγορία:Αμερικανοί οικονομολόγοι
Κατηγορία:Οικονομολόγοι
Κατηγορία:Αντικουλτούρα δεκαετίας 1960
Κατηγορία:Απόφοιτοι της Σχολής Οικονομικών του Λονδίνου
Κατηγορία:Πολιτογραφημένοι πολίτες των Ηνωμένων Πολιτειών
Κατηγορία:Αμερικανοί δισεκατομμυριούχοι
Ματθαίος Μητροπολίτης Μύρων

Ο **Ματθαίος** ήταν μητροπολίτης Μύρων της Λυκίας και βιβλιογράφος του 17ου αιώνα.

Έγραψε πολυτελές λειτουργικό Ευαγγέλιο που φυλάγεται στην βιβλιοθήκη των Ιεροσολύμων με το αύξοντα αριθμό 2 των ελληνικών χειρογράφων που παλαιότερα φυλάγονταν στο Σκευοφυλάκιο του ναού της Αναστάσεως. Το ευαγγέλιο κατασκευάστηκε με δαπάνη της Καταλίνας, μεγάλης μπανέσας Κραγιόβας, τον οποίο αφιέρωσε στην μονή Σάββα του αγιασμένου στα Ιεροσόλυμα. 

## Πηγές
* 

Κατηγορία:Έλληνες βιβλιογράφοι
Κατηγορία:Μητροπολίτες Μύρων
Θωμάς Β΄ Λογοθέτης

Ο **Θωμάς Β΄ Λογοθέτης** ήταν διδάσκαλος της αυθεντικής ακαδημίας στο Ιάσιο.

Η καταγωγή του ήταν από την Καστοριά. Μαζί με τη σύζυγό του Αργυρή αναφέρεται στον κώδικα που φυλάγεται στην Κεντρική Βιβλιοθήκη στο Ιάσιο της Ρουμανίας, με αύξοντα αριθμό 48.

## Πηγές
* 

Κατηγορία:Έλληνες λόγιοι του 17ου αιώνα
Κατηγορία:Καστοριανοί
Σοφία Κοντοϊωάννου

Η **Σοφία Κοντοϊωάννου** ήταν βιβλιογράφος του 15ου αιώνα.

Ήταν κόρη του Ρίκου Κοντοϊωάννη, όνομα που πιθανώς να είναι παραφθορά του φράγκικου Ερρίκου.

Έγραψε τον κώδικα που ευρισκόταν στην βιβλιοθήκη της μονής Σιμοπέτρας με αύξοντα αριθμό 109. Ο κώδικας που καταστράφηκε σε πυρκαγιά του 1891 περιείχε μηνιαίο του τέλους του Απριλίου και του Μαΐου. Είναι άγνωστο πού γράφτηκε ο κώδικας, υποθέτουμε όμως, ότι έγινε σε κάποια από τις χώρες που ή διατηρούσαν επικοινωνία με τους Φράγκους ή φραγκοκρατούνταν. 

## Πηγές
* 

Κατηγορία:Έλληνες βιβλιογράφοι
Μαρία Κρουσαπούλα

Η **Μαρία Κρουσαπούλα** ήταν βιβλιογράφος του 16ου αιώνα.

Έγραψε το Ωρολόγιο του Θηκαρά που φυλάγεται στην Σιναϊτική Βιβλιοθήκη.

## Πηγές
* 

Κατηγορία:Έλληνες βιβλιογράφοι
Λουκάς Μπούκρας

Ο **Λουκάς Μπούκρας** ήταν βιβλιογράφος του 18ου αιώνα.

Η καταγωγή του ήταν από την Αθήνα. Έγραψε τον κώδικα που φυλάγεται στην βιβλιοθήκη της Δημητσάνας με αύξοντα αριθμό 19θ. Ο κώδικας που γράφτηκε το 1787 σε χαρτί, αποτελείται από 290 φύλλα και περιλαμβάνει τα εξής έργα:
* Λουκιανού «ενύπνιο»
* Ισοκράτους «Προς Δημόνικον»
* Ισοκράτους «Προς Νικοκλέα»
* Πλουτάρχου «Περί παίδων αγωγής»
* Εκλογές από τος επιστολές του Ιωάννη του Χρυσόστομου, Ισιδώρου του Πηλιουσιώτη και Ιουλιανού του Παραβάτη.
* Αισώπου «Μύθοι»
* «Θέματα του διδασκάλου ημών κυρ Αθανασίου Μπουσοπούλου»
* Γρηγορίου του Θεολόγου «Εις γενεσιον του Σωτήρος, εις Θεοφάνεια, εις Βάπτισιν»
* Ιωάννου του Χρυσοστόμου «Προς Ευτρόπιον»

## Πηγές
* 

Κατηγορία:Έλληνες βιβλιογράφοι
Αθανάσιος Μπουσόπουλος

Ο **Αθανάσιος Μπουσόπουλος** ήταν Έλληνας δάσκαλος του 18ου αιώνα και ευεργέτης της ιδιαίτερης πατρίδας του.

Η καταγωγή του ήταν από τη Δημητσάνα. Εγκατεστάθηκε στην Αθήνα και δίδαξε εκεί. Μετά τον θάνατό του αφιέρωσε όλα τα έντυπα βιβλία του και τα χειρόγραφα που του ανήκαν στην σχολή της Δημητσάνας.

Πέθανε στην Αθήνα το 1790.

## Πηγές
* 

Κατηγορία:Έλληνες ευεργέτες
Κατηγορία:Έλληνες βιβλιογράφοι
Νικόλαος Μπουγιουκλής

Ο **Νικόλαος Μπουγιουκλής** ήταν βιβλιογράφος του 18ου αιώνα.

Η καταγωγή του ήταν από την Αθήνα. Φέρει το όνομα γνωστής επί Τουρκοκρατίας Αθηναϊκής οικογένειας. Έμμετρες επιστολές του Σπύρου Μπουγιουκλή δημοσίευσε ο Ν. Βλαχογιάννης στα Αθηναϊκά Αρχεία και αλλού. Ο δε Δημήτριος Καμπούρογλου δημοσίευσε συμβόλαιο προικοπαράδοσης νεόνυμφης *Ελαίνης ψυχοπαίδας του [[Μαστρονικολός Μπουγιουκλής|Μαστρονικολού Μπουγιουκλή]]*.

## Έργα του
Έγραψε τον κώδικα που φυλάγεται στην βιβλιοθήκη της Δημητσάνας με αύξοντα αριθμό 7. Ο κώδικας αποτελείται από 442 φύλλα χαρτιού και περιέχει τα εξής έργα:
* Λιβανίου «Πρεσβευτικός προς Τρώας υπέρ Ελένης»
* Βασιλείου του μεγάλου «Περί προνοίας»
* Βασιλείου του μεγάλου «Περί φθόνου»
* Θεμιστίου του φιλοσόφου του επικληθέντος ευφραδούς «Περί φιλίας»
* Συνεσίου «Επιστολαί νθ’»
* Αντωνίου του Βυζαντίου «Χρηστοήθεια εν παραγράφοις ρνε’»
* Θεοφίλου Κορυδαλλέως «Έκθεσις περί επιστολικών τύπων»
* Λουκιανού «Ενύπνιον» και «Νεκρικοί διάλογοι»
* Γνώμες
## Παραπομπές


## Πηγές
* 

Κατηγορία:Έλληνες βιβλιογράφοι
Ιωάννης Σολδάκιος

Ο **Ιωάννης Σολδάκιος** ή **Σολδάκης** ήταν βιβλιογράφος του 18ου αιώνα. Η καταγωγή του ήταν από την Αθήνα. Έγραψε χειρόγραφο συμπλήρωμα της έντυπης Λογικής του Ευγένιου Βούλγαρη. Φυλάγεται στην βιβλιοθήκη της Δημητσάνας με αύξοντα αριθμό 91.

## Πηγές
* 

Κατηγορία:Έλληνες βιβλιογράφοι
Δημήτριος (κωδικογράφος)

Ο **Δημήτριος** αγνώστου επωνύμου ήταν διδάσκαλος και βιβλιογράφος του 18ου αιώνα.

Έγραψε πολυάριθμες επιστολές προς τον Ζαχαρία Παπαγιαννούλη, που φυλάσσονται στην βιβλιοθήκη Μηλεών με τον αύξοντα αριθμό 26. Μία από αυτές φέρει την ημερομηνία 20 Μαΐου 1743, όταν ο Δημήτριος έλαβε πρόσκληση να έλθει στην Αθήνα. Παρέμεινε στην Αθήνα και δίδαξε μέχρι το έτος 1753.

## Περισσότερη Βιβλιογραφία
* 
* 
## Πηγές
* 

Κατηγορία:Έλληνες βιβλιογράφοι
Πέτρος Αστρακάρις

Ο **Πέτρος Αστρακάρις** ήταν βιβλιογράφος του 18ου αιώνα.

Η καταγωγή του ήταν από την Αθήνα. Ήταν μοναχός στην μονή Αιμυαλών του Δήμου Δημητσάνας. Ανήκε σε γνωστή επί τουρκοκρατίας αθηναϊκή οικογένεια, όπως φανερώνει το εξής δίστιχο:
:''Κυρά Μαριώ του Μαμουνά κ΄ εγγόνη τ΄ Αστρακάρι
:μοσσιού Καϊράκ σε γύρεψε γυναίκα να σε ΄πάρη.

Έγραψε τον κώδικα που φυλάγεται στην βιβλιοθήκη της Δημητσάνας με αύξοντα αριθμό 44. Ο κώδικας περιέχει σχολική ύλη, αποσπάσματα από τον Λουκιανό και από διάφορους λόγους του Γρηγορίου του Θεολόγου.

## Πηγές
* 

Κατηγορία:Έλληνες βιβλιογράφοι
Παναγιώτης Κοδρικάς

Ο **Παναγιώτης Κοδρικάς** (1762-1827) ή **Παναγιωτάκης Κατζηλλιέρης** ήταν λόγιος του 18ου-19ου αιώνα, ο οποίος υπηρέτησε τους Φαναριώτες ηγεμόνες και υπήρξε από τους ηγέτες τής αντικοραϊκής μερίδας.

## Βίος
Γεννήθηκε στην Αθήνα, αλλά μεγάλωσε στην Κωνσταντινούπολη. Το επώνυμο *Κοδρικάς* ήταν εξαρχαϊσμένος τύπος τού μητρικού επωνύμου *Κουτρικάς*, το δε πατρικό επώνυμο *Κατζηλλιέρης* (από οικογένεια Κεφαλλήνων ευγενών) άρχισε να το χρησιμοποιεί πολύ αργότερα στη ζωή του, εξαρχαΐζοντας το σε *Καγκελλάριος*. Στην Κωνσταντινούπολη συμπλήρωσε την εκπαίδευσή του στην τουρκική και στη γαλλική γλώσσα, ενώ υπηρέτησε επί έξι χρόνια ως γραμματέας τού Πατριάρχη Ιεροσολύμων, ο οποίος βρισκόταν στην Κωνσταντινούπολη, το δε 1783 διορίστηκε πρώτος γραμματέας τής ηγεμονίας τής Βλαχίας υπό τον ηγεμόνα Μιχαήλ Σούτσο, τον οποίο ακολούθησε κατόπιν και στη Μολδαβία.

Το 1825 διορίσθηκε μαζί με τους Ν. Σκούφο και Α. Βογορίδη διπλωματικός αντιπρόσωπος της Ελλάδας στο Παρίσι .

## Συγγραφικό έργο
Μετέφρασε από τα γαλλικά τα Πολιτικά «του μουσιού Ρεάλ» κατ’ εντολή του ηγεμόνα Ουγγροβλαχίας Μιχαήλ Σούτσου. Το έργο του φυλάγεται στην βιβλιοθήκη Μηλέων της Θεσσαλίας με αύξοντα αριθμό 16. Περιέχει επίσης επιστολή του συγγραφέα προς τον Μιχαήλ Σούτσο και πρόλογο που αντιτίθεται στις γνώμες του Κοραή περί της νέας Ελληνικής γλώσσας.  

## Παραπομπές

## Πηγές
* 
*Γιάνης Κορδάτος, Ιστορία της Νεοελληνικής λογοτεχνίας. Από το 1453 ως το 1961, τόμος πρώτος,εκδ.Επικαιρότητα, Αθήνα, 1983

## Βιβλιογραφία
*Παναγιώτης Δ. Μιχαηλάρης, 2002: *Επιστολές του Κωνσταντίνου Σταμάτη στον Παναγιώτη Κοδρικά για τη Γαλλική Επανάσταση*, Αθήνα: Ιδεόγραμμα.
## Εξωτερικοί σύνδεσμοι
*Παναγιώτης Κοδρικάς στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες βιβλιογράφοι
Κατηγορία:Έλληνες διπλωμάτες
Άνθιμος Σκαλιστήρης

Ο **Άνθιμος Σκαλιστήρης** ήταν Έλληνας ιερέας, επίσκοπος Έλους Λακωνίας, και αγωνιστής της Ελληνικής Επανάστασης του 1821.

## Βιογραφία
Η καταγωγή του Άνθιμου Σκαλιστήρη ήταν από το Στενό Αρκαδίας. Κατά την επανάσταση του 1821 έδειξε πολύ ζήλο. Έκανε κήρυγμα στους Έλληνες να είναι τολμηροί και να μη φοβούνται τον θάνατο, εξαγιάζοντας τον αγώνα και τον θάνατο υπέρ της πατρίδας. Πήρε τα όπλα και έτρεξε στα στρατόπεδα των Ελλήνων και τους παρακινούσε για τον πόλεμο. Πήγαινε και στα ταμπούρια, κλεινόταν και πολεμούσε μαζί με τους απλούς στρατιώτες. Όταν στάλθηκε στην Ύδρα, παρακίνησε τους νησιώτες να βγάλουν τα καράβια τους στον αγώνα. Βρέθηκε και στη σύσταση στρατοπέδου στα Βέρβενα Αρκαδίας και στα Τρίκορφα, καθώς και στον Άγιο Βλάσιο Αρκαδίας. Λειτουργούσε και μεταλάμβανε τους στρατιώτες.

## Πηγές
* 

Κατηγορία:Κληρικοί αγωνιστές του 1821
Παροναξίας Ιερόθεος

Ο επίσκοπος **Ιερόθεος Παροναξίας** (Πάρου και Νάξου) ήταν ιερωμένος και αγωνιστής με σημαντική εθνική δράση στην Επανάσταση του 1821. 

Ήταν ένας από τους 18 αρχιερείς που στην Κωνσταντινούπολη αναγκάστηκαν να υπογράψουν το πρώτο αφοριστικό κείμενο κατά  του Υψηλάντη και της Επανάστασης τον Μάρτιο του 1821 που εστάλη στον επίσκοπο Ουγγροβλαχίας. Διέφυγε από την Κωνσταντινούπολη και την παρακολούθηση των ανθρώπων του "μποσταντζήμπαση" και ήλθε στην επαρχία του την Παροναξία. Εκεί έδρασε σαν κεντρική μορφή του αγώνα στις Κυκλάδες. Εξήγειρε τους κυκλαδίτες στην Επανάσταση, έβγαλε τα ράσα και φόρεσε ειδική στρατιωτική στολή, στρατολόγησε άνδρες τους οποίους συντηρούσε με δικά του έξοδα. Έλαβε μέρος στις μάχες της Ακρόπολης των Αθηνών και στην Πελοπόννησο. Υπήρξε στενός φίλος του Κολοκοτρώνη, λόγος για τον οποίο περιορίστηκε σε σπίτι του Ναυπλίου όταν ο Κολοκοτρώνης φυλακίστηκε στο φρούριο. Παρά τον περιορισμό του φρόντισε να ανοίξουν οπή στο τείχος του φρουρίου μέσα από σπίτι που ήταν συνεχόμενο με αυτό και πρότεινε στον Κολοκοτρώνη να δραπετεύσει. Έλαβε μέρος στις Εθνοσυνελεύσεις της Επιδαύρου και του Άστρους. Κατά τον Φωτάκο, η “φιλοπατρία του δεν έχει σύγκριση”. 
Έγινε πληρεξούσιος στις Συνελεύσεις της Πιάδος και του Άστρους.

Η στάση του κατά την Επανάσταση θεωρείται ως ένα από τα στοιχεία που δείχνουν ότι ο αφορισμός που εκδόθηκε από το Πατριαρχείο ήταν άκυρος και ήταν σαφές στην εποχή εκείνη ότι προέκυψε από πίεση.

## Αναφορές


Κατηγορία:Κληρικοί αγωνιστές του 1821
Ιγνάτιος Αρδαμερίου

Ο **Ιγνάτιος** ήταν  επίσκοπος Αρδαμερίου και κατόπιν Γορτύνης, καθώς και αγωνιστής του 1821.

## Βιογραφικά στοιχεία
Η καταγωγή του ήταν από την Κασσάνδρα Χαλκιδικής. Τον Φεβρουάριο του 1798 χειροτονήθηκε Επίσκοπος Αρδαμερίου.

Το 1818 μυήθηκε στη Φιλική Εταιρεία. Στις 28 Μαρτίου 1821 φυλακίστηκε στη Θεσσαλονίκη. Στα τέλη Μαΐου του 1821 δραπέτευσε και μετέβη στην επαρχία του. Εκεί κήρυξε τον απελευθερωτικό αγώνα και υπηρέτησε στα όπλα, έχοντας μάλιστα και δικό του σώμα στρατιωτών που συντηρούσε από την ιδιωτική του περιουσία. Έβαλε φωτιά και έκαψε την Μητρόπολη για να δείξει ότι για να απελευθερωθούν οι Έλληνες έπρεπε να χάσουν τα πάντα και να τα επανακτήσουν μετά την απελευθέρωση.

Όταν διαλύθηκε η επανάσταση στην Κασσάνδρα, αφού εργάστηκε για λίγο ως δάσκαλος στη Σκόπελο (Δεκέμβριος 1821-Ιούνιος 1822), μετέβη στην Πελοπόννησο, στη Μονεμβασία. Στις 9 Ιανουαρίου 1825 διορίστηκε από την επαναστατική κυβέρνηση εκκλησιαστικός τοποτηρητής Μονεμβασίας. Το 1826 πήγε στις Σπέτσες και μετά στη Γραμβούσα της Κρήτης, όπου ανέπτυξε επαναστατική δράση.

Έγινε παράδειγμα αρετής και ακτημοσύνης. Ήταν μορφωμένος ο ίδιος και επί της επανάστασης έδινε μαθήματα Ελληνικών σε φτωχά παιδιά και τους έδινε υποτροφίες. Ασχολήθηκε πολύ με την ίδρυση σχολείων στην επαρχία του. Επί κυβέρνησης Καποδίστρια έπαιρνε σύνταξη 200 φοίνικες, από τα οποία αμέσως ίδρυσε σχολή. Όταν η κυβέρνηση το έμαθε αύξησε το ποσό και το έκανε 300 φοίνικες, τα οποία ο αρχιερέας επίσης δαπάνησε στην σχολή αυξάνοντας τους μαθητές.

Μετά από πρόσκληση του Καποδίστρια πήγε στο Ναύπλιο το 1830. Τον Δεκέμβριο του 1832 διορίστηκε και πάλι εκκλησιαστικός τοποτηρητής Μονεμβασίας. Την περίοδο της Αντιβασιλείας συμμετείχε σε μικτή επιτροπή κληρικών και λαϊκών που συνεστήθη για να μελετήσει την ανεξαρτητοποίηση της Εκκλησίας της Ελλάδος από το Οικουμενικό Πατριαρχείο. Μετά τη μονομερή ανακήρυξη του αυτοκεφάλου της Εκκλησίας της Ελλάδος το 1833, εξελέγη από την Αντιβασιλεία στις 21 Νοεμβρίου 1833 Επίσκοπος Ερυμανθίας. Στις 24 Ιουλίου 1834 η χηρεύουσα Επισκοπή Γορτύνης συνενώθηκε με την Επισκοπή Ερυμανθίας και ο τίτλος του επισκόπου Ιγνατίου μεταβλήθηκε από «Ερυμανθίας» σε «Γορτύνης». 

Τον Ιούλιο του 1839 έγινε συνοδικός και εγκαταστάθηκε στην Αθήνα, όπου και απεβίωσε στις 17 Σεπτεμβρίου 1839.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 

Κατηγορία:Κληρικοί αγωνιστές του 1821
Κατηγορία:Επίσκοποι του 19ου αιώνα
Κατηγορία:Επίσκοποι Αρδαμερίου
Κύριλλος Βογάσαρης

Ο **Κύριλλος Βογάσαρης** ήταν ιερωμένος και αγωνιστής του 1821. Διετέλεσε Μητροπολίτης Λαρίσης και αργότερα Αργολίδος.

## Βιογραφικά στοιχεία
Η καταγωγή του ήταν από τη Δημητσάνα και η οικογένειά του ζούσε στη Σμύρνη. Εκάρη μοναχός στην Μονή Δοχειαρίου και και διετέλεσε Μέγας Πρωτοσύγκελλος του Πατριαρχείου.

Τον Ιούλιο του 1819 εξελέγη Μητροπολίτης Λαρίσης και Τυρνάβου. Τον Ιούνιο του 1820 παραιτήθηκε και επέστρεψε στην Κωνσταντινούπολη. Από εκεί, όταν ξέσπασε η Ελληνική Επανάσταση μετέβη στην Πελοπόννησο. Φαίνεται μάλιστα πως απεστάλη από το Οικουμενικό Πατριαρχείο ως έξαρχος για την ειρήνευση των επαναστατημένων.

Το 1822 το Εκτελεστικό Σώμα της Προσωρινής Διοίκησης τον όρισε τοποτηρητή της χηρεύουσας επισκοπής Ωλένης. Παρακίνησε τους κατοίκους να συμμετάσχουν στην πολιορκία των Πατρών και να ενισχύσουν το Μεσολόγγι. Κινδύνευσε επί Ιμπραήμ και κυνηγήθηκε χάνοντας όλα του τα υπάρχοντα. Στην Ηλεία έμεινε, με μικρές διακοπές, έως το 1833.

Το 1836 εξελέγη επίσκοπος Αργολίδος. Την περίοδο 1840-1842 διετέλεσε πρόεδρος της Ιεράς Συνόδου.

Απεβίωσε στην Αθήνα στις 21 Αυγούστου 1842.

## Υποσημειώσεις και παραπομπές
### Υποσημειώσεις


### Παραπομπές


## Πηγές
* 
* 

Κατηγορία:Μητροπολίτες Λαρίσης
Κατηγορία:Μητροπολίτες Αργολίδος
Κατηγορία:Κληρικοί αγωνιστές του 1821
Ιωνάς Κανελόπουλος

Ο ιερομόναχος **Ιωνάς Κανελόπουλος** ήταν πρωτεργάτης της Επανάστασης του 1821.

Η καταγωγή του ήταν από τα Χαλκάνικα των Κλουκινών της Επαρχίας Καλαβρύτων. Ήταν μοναχός στη Μονή του Μεγάλου Σπηλαίου. Το 1820, λίγο πριν την επανάσταση πήγε στη Ζάκυνθο όπου και γνωρίστηκε με τον Θεόδωρο Κολοκοτρώνη. Ο Κολοκοτρώνης τον μύησε στη Φιλική Εταιρεία, του έμαθε πως να κατηχεί το μυστήριο και τον έστειλε να πάει στις τρεις επαρχίες της βόρειας Πελοποννήσου την Επαρχία Γαστούνης, την Επαρχία Πατρών και την Επαρχία Καλαβρύτων για να διαδώσει την ιδέα της επανάστασης. Ήξερε επίσης ότι η επανάσταση επρόκειτο να γίνει στις 25 Μαρτίου του 1821.

Ο Κανελόπουλος εξακολούθησε τον αποστολικό βίο κατηχώντας όλους τους επίσημους Πελοποννησίους των πόλεων και των χωριών.
## Πηγές
* 

Κατηγορία:Κληρικοί αγωνιστές του 1821
Κατηγορία:Έλληνες μέλη της Φιλικής Εταιρείας
Γεράσιμος Μοναχός

Ο ιερομόναχος της Μονής του Μεγάλου Σπηλαίου **Γεράσιμος** ήταν αγωνιστής του 1821.
## Βιογραφία
Πολέμησε στο Μεσολόγγι, στην πολιορκία της Πάτρας και στην Ακράτα. Στο Μεσολόγγι πολέμησε μαζί με τον Διακοπτίτη Δαμασκηνό, προηγούμενο του Μεγάλου Σπηλαίου και με άλλους 70 μοναχούς με πολύ προθυμία και γενναιότητα.

Βοήθησε επίσης χρηματικά τον αγώνα και τις άπορες οικογένειες των καπεταναίων.
## Πηγές
* 
Κατηγορία:Κληρικοί αγωνιστές του 1821
Γρηγόριος Παπαθεοδώρου

Ο **Επίσκοπος Μεθώνης Γρηγόριος Παπαθεοδώρου** (αναφερόταν ως **Μεθώνης Γρηγόριος**) (1770 - 1825), ήταν ιερωμένος αγωνιστής του 1821 και πολιτικός από την Άλβαινα Ηλείας (με καταγωγή από τη Ζούρτσα Ηλείας).
## Βιογραφία
Γεννήθηκε στο χωριό Άλβαινα τον Νοέμβριο του 1770 αλλά καταγόταν από τη Ζούρτσα της επαρχίας Ολυμπίας, εκεί είχε καταφύγει κυνηγημένη η οικογένεια του από τους Τούρκους. Ήταν γιος του παπα-Θεόδωρου Οικονόμου, ιερέας και πολιτικός προεπαναστατικά, και της Αναστασίας, ιερέας ήταν και ο θείος του πατέρα του παπα-Θανάσης. Είχε άλλους τέσσερις αδελφούς και μία αδελφή που όλοι πολέμησαν στον αγώνα, ήταν θείος του Αθανάσιου και του Γεώργιου Γρηγοριάδη. 

Είχε μυηθεί στην Φιλική Εταιρεία το 1817 από τον Αντώνιο Πελοπίδα και πήρε μέρος στον ξεσηκωμό στην Μεθώνη στις 29 Μαρτίου 1821 όπου ο Γρηγόριος μαζί με άλλους οπλαρχηγούς ανάγκασαν του Τούρκους να κλειστούν στο κάστρο και φεύγει για την Πύλο να βοηθήσει στον εκεί ξεσηκωμό. Αναφέρεται ότι ήταν ο επικεφαλής όλων των Αρκαδικών στρατιωτικών σωμάτων που πήραν μέρος σε πολιορκίες και αλώσεις φρουρίων. 

Χρημάτισε πληρεξούσιος στην Β' Εθνοσυνέλευση Άστρους το 1823, και πρόεδρος της Πελοποννησιακής γερουσίας το 1824,

Το 1825 αιχμαλωτίστηκε και κλείστηκε φυλακή στο κάστρο της Μεθώνης όπου πέθανε μην αντέχοντας τα βασανιστήρια στα οποία τον υπέβαλαν οι Οθωμανοί.

Προτομή του υπάρχει στον τόπο του μαρτυρίου του στη Μεθώνη Μεσσηνίας.

## Παραπομπές

## Πηγές
*Η Ζούρτσα , Εφημερίδα των Ζουρτσάνων Αθήνας , φύλλο 93, 2007
* 
* 

Κατηγορία:Κληρικοί αγωνιστές του 1821
Κατηγορία:Επίσκοποι του 19ου αιώνα
Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Έλληνες μέλη της Φιλικής Εταιρείας
Γρηγοριος
Φιλάρετος (επίσκοπος Ωλένης)

Ο **Φιλάρετος** (κατά κόσμον Αναγνώστης Αρβανίτης) ήταν επίσκοπος Ωλένης και αγωνιστής επανάστασης του 1821.

Καταγόταν από την Κωνσταντινούπολη. Τον Σεπτέμβριο του 1802 εξελέγη Μητροπολίτης Ωλένης.

Υπήρξε μέλος της Φιλικής Εταιρίας και βρέθηκε στην Τριπολιτσά κατά την διάρκεια της πολιορκίας, όπου και αιχμαλωτίστηκε και απεβίωσε στην φυλακή στις 23 Σεπτεμβρίου 1821.

Κατά την τοπική παράδοση της Ωλένης κατέχει την πρώτη θέση μεταξύ του συνόλου των ατόμων που διετέλεσαν επίσκοποι, και αποτέλεσε τον τελευταίο επίσκοπο της περιοχής.

## Παραπομπές


## Πηγές
* 

Κατηγορία:Έλληνες μέλη της Φιλικής Εταιρείας
Κατηγορία:Κληρικοί αγωνιστές του 1821
Κορίνθου Κύριλλος

Ο αρχιεπίσκοπος **Κορίνθου Κύριλος** ήταν ιερωμένος και αγωνιστής του 1821.

Η καταγωγή του ήταν από την Βυτίνα της Καρύταινας. Βρέθηκε κλεισμένος στην Τριπολιτσά. Μετά την άλωση της πόλης υπηρέτησε πολιτικώς και έγινε μέλος της Πελοποννησιακής Γερουσίας. 

Έτρεφε σπάνια φιλία με τον Θεόδωρο Κολοκοτρώνη, ο οποίο τον σεβόταν. Όταν ο Κολοκοτρώνης μετά την πολιορκία των Πατρών ήταν εξοργισμένος με την απόφαση της Πελοποννησιακής Γερουσίας να ματαιώσουν την πολιορκία, ο Κύριλλος μεσολάβησε και καταπράυνε τον Κολοκοτρώνη, αποτρέποντας και μεγαλύτερη πολιτική σύρραξη.  

## Πηγές
* 

Κυριλλος
Κυριλλος
Κομανών Αγαθάγγελος

Ο αρχιερέας **Αγαθάγγελος [[Κόμανα Ποντική|Κομανών]]** ήταν ιερωμένος και αγωνιστής του 1821.

Η καταγωγή του ήταν έξω από την Πελοπόννησο. Ήλθε στην Κόρινθο και μετά την άλωση της Τριπολιτσάς ο Κορίνθου Κύριλλος του έδωσε άδεια χωροεπισκόπου. Εκτέλεσε χρέη εκκλησιαστικά και ενήργησε υπέρ του πολέμου παρακινώντας τους κατοίκους στις μάχες.

## Αναφορές


Κατηγορία:Κληρικοί αγωνιστές του 1821
Δαμάλων Ιωνάς

Ο επίσκοπος Δαμάλων **Ιωνάς** ήταν ιερωμένος και αγωνιστής του 1821.

Αρχικά βρέθηκε στα Μέγαρα και φάνηκε πολύ χρήσιμος εμψυχώνοντας τον τόπο και φροντίζοντας να πολιορκηθεί το φρούριο της Κορίνθου, αποστέλλοντας εκεί τους Μεγαρίτες και άλλους. 

## Αναφορές


Κατηγορία:Κληρικοί αγωνιστές του 1821
Δανιήλ (επίσκοπος Αμυκλών και Τριπολιτσάς)

Ο ποιμενάρχης Τριπόλεως **Δανιήλ** ήταν Έλληνας κληρικός και αγωνιστής της επανάστασης του 1821.

Η καταγωγή του ήταν από την Δημητσάνα. Φυλακίστηκε στην Τριπολιτσά και υπέφερε. Αργότερα ενήργησε ως μεσολαβητής στις συνεχείς διαμάχες μεταξύ των καπεταναίων Κολοκοτρώνη, Πλαπούτα και άλλων Καρυτινών και των Δεληγιανναίων, συμβιβάζοντας τους και αποτρέποντας μεγαλύτερες πολιτικές επιπλοκές και εμφύλιες αιματοχυσίες.

## Αναφορές


Κατηγορία:Κληρικοί αγωνιστές του 1821
Κατηγορία:Επίσκοποι του 19ου αιώνα
Ιωσήφ ο από Ανδρούσης

Ο Επίσκοπος **Μεσσήνης** ο πριν διατελέσας Επίσκοπος Ανδρούσης (πραγματικό όνομα: Ιωσήφ Νικολάου, 1770 - 13 Μαρτίου 1844) ήταν Έλληνας ιερωμένος και αγωνιστής του 1821. Διετέλεσε Επίσκοπος Ανδρούσης, Επισκοπή η οποία μετονομάσθηκε το 1833 σε «Μεσσήνης» ενώ το 1852 μετεξελίχθηκε σε «Μητρόπολη Μεσσηνίας».

## Βιογραφία
Γεννήθηκε στην Τριπολιτσά το 1770 και το 1781 στάλθηκε από τους γονείς του στη Δημητσάνα για να φοιτήσει στο εκεί σχολείο. Σε ηλικία είκοσι ετών εκάρη μοναχός από τον Νικόδημο τον Αγιορείτη. Οι βιογράφοι του δεν συμφωνούν πού εκάρη μοναχός (ενδεχομένως στην ιερά μονή Αγίου Νικολάου Βαρσών ή στην ιερά μονή Γοργοεπηκόου στη Νεστάνη Αρκαδίας). Το 1792 χειροτονήθηκε ιεροδιάκονος. Το 1806 χειροτονήθηκε διαδοχικά ιερέας και επίσκοπος Ανδρούσης. Υπήρξε μέλος της Φιλικής Εταιρίας. Κατά την πολιορκία της Τριπολιτσάς, κρατήθηκε όμηρος από τους Τούρκους, μαζί με άλλους επισκόπους και προεστούς (από τους οποίους μόνο ο Ιωσήφ και λίγοι ακόμα συγκρατούμενοί του επέζησαν). 

Στο Εκτελεστικό 1822 έγινε και Μινίστρος των Θρησκευτικών (Υπουργός), έως το 1825. Το 1833 έγινε επίσκοπος Μεσσήνης. Το 1833 η επισκοπή Μεσσήνης συγχωνεύθηκε με την επισκοπή Κορώνης. Το 1836 ο Ιωσήφ ανέλαβε και τη διοίκηση της επισκοπής Μεθώνης μετά την παραίτηση του επισκόπου Μεθώνης Μακάριου. Απεβίωσε στις 13 Μαρτίου 1844 και θάφτηκε προ της Ωραίας Πύλης του Ιερού Ναού του Αγίου Ιωάννου Μεσσήνης, ενώ το 1900 στήθηκε η προτομή του. Προτομή του υπάρχει  στο προαύλιο του Ιερού Μητροπολιτικού Ναού Καλαμάτας, όπως και στην Ανδρούσα.

## Βιβλιογραφία
* Άρθρο του Α. Πετρίδη στο πειραϊκό περιοδικό Απόλλων, Τόμ. 6, Αρ. 68 (1890). Πρόκειται, κατά τον συγγραφέα, για την πρωτότυπη βιογραφία του Ιωσήφ, γραμμένη από τον αδελφό του Κωνσταντίνο.
*Μητροπολίτου Μεσσηνίας Χρυσοστόμου : «Ιωσήφ Ανδρούσης» Καλαμάτα 1961
*Θ.Μ.Τσερπέ: «Ιστορία της Πόλεως Μεσσήνης» Γ΄ έκδοση ηλεκτρονική -διαδικτυακή (Επιμέλεια έκδοσης Γιάννης Π. Πλατάρος) https://www.openbook.gr/istoria-tis-poleos-messinis/
* 
* Ιωάννου Π. Μπουγά  Διδακτορική διατριβή  για τον Ιωσήφ Μεσσήνης, τον από Ανδρούσης. https://www.didaktorika.gr/eadd/handle/10442/32106
*Ιωάννου Π. Μπουγά «Δεύτερη δημόσια επιστολή προς την Εκκλησιαστική Σύναξη Αγ. Ιωάννου Μεσσήνης και προς την εν έτη 2018 Δημοτική Αρχή Μεσσήνης» https://arxon.gr/2018/06/iosif-episkopos-messinis-1770-1844-o-apo-andr/

## Παραπομπές


Κατηγορία:Μητροπολίτες Μεσσηνίας
Κατηγορία:Κληρικοί αγωνιστές του 1821
Κατηγορία:Έλληνες μινίστροι των Θρησκευτικών
Κατηγορία:Έλληνες μέλη της Φιλικής Εταιρείας
Ησαΐας Μιχαλόπουλος

Ο ιερέας **Ησαΐας Μιχαλόπουλος** ήταν κληρικός και αγωνιστής του 1821.

Η καταγωγή του ήταν από τα Μαγούλιανα και μαθήτευσε στην σχολή της Βυτίνας. Πριν την επανάσταση δίδασκε τα Ελληνικά γράμματα στον Άγιο Πέτρο, στην Ζάτουνα, στην Κυπαρισσία και σε άλλα διάφορα μέρη. Μετά την επανάσταση χειροτονήθηκε ιερέας και συνέχισε την διδασκαλία. Χρημάτισε και δημογέροντας. Κατά την εισβολή του Ιμβραήμ ωφέλησε πολύ τον τόπο, επειδή πήγαινε στις σπηλιές και στα βουνά και παρακινούσε τους κατοίκους.

## Αναφορές


Κατηγορία:Κληρικοί αγωνιστές του 1821
Παπά Νίκας

Ο Γεώργιος Νίκας ή Παπανίκας όπως αναφέρεται στην ιστοριογραφία, υπήρξε κληρικός και οπλαρχηγός της Επανάστασης του 1821.

Γεννήθηκε στην Καστανιά της ορεινής Κορινθίας σε άγνωστη χρονολογία. Είχε μεγάλη περιουσία και κατά την έναρξη της Επανάστασης ήταν ιερέας και προεστός.  Είχε μεγάλη επιρροή στον πληθυσμό της ορεινής Κορινθίας και ετέθη επικεφαλής ενόπλων τους οποίους συντηρούσε με δικά του έξοδα.

Μαζί με άλλους προεστούς εισήλθε την 30ή Μαρτίου 1821 στις Κεχριές όπου κηρύχθηκε επίσημα η Επανάσταση στην Κορινθία. Συμμετείχε στην πρώτη και τη δεύτερη πολιορκία του Ακροκορίνθου όπου επίσης εφοδίαζε τους πολιορκητές με δικά του έξοδα, στη μάχη κατά του Μαχμούτ Δράμαλη στα Δερβενάκια και κατά της αιγυπτιακής στρατιάς του Ιμπραήμ στην Καυκαριά  Καλαβρύτων (27 Αυγ. 1827). Πολέμησε επίσης στην Ανατολική Στερεά περί το τέλος της Επανάστασης.
Για την προσφορά του στον Αγώνα τιμήθηκε με το βαθμό του χιλιάρχου.

Πέθανε στη γενέτειρά του το 1834. Εκεί  το 1960 στήθηκε ανδριάντας του με πρωτοβουλία του τότε Υπ. Δικαιοσύνης Κωνστ. Παπακωνσταντίνου. Αρκετές πληροφορίες για τη δράση του Παπανίκα υπάρχουν στα απομνημονεύματα του Φωτάκου.

## Πηγές
* 
* Πούλος Ι.Χ.  Ο κορίνθιος οπλαρχηγός Παπανίκας, Πελοποννησιακά, Ε', 1962, σελ. 200-214.
* 

Κατηγορία:Κληρικοί αγωνιστές του 1821
Καλλίνικος Καστόρχης

Ο αρχιερέας **Καλλίνικος Καστόρχης** ήταν κληρικός και αγωνιστής του 1821.

## Βιογραφικά στοιχεία
Γεννήθηκε στην Δημητσάνα το 1789. Νέος σε ηλικία αφότου έμαθε τα πρώτα του γράμματα διορίστηκε διδάσκαλος στους Γαργαλιανούς Τριφυλίας και κατόπιν στο Νησί Μεσσηνίας. Χειροτονήθηκε διάκονος από τον Επίσκοπο Ανδρούσης Ιωσήφ  στην Ιερά Μονή Βουλκάνου και στην συνέχεια αναχώρησε για την Σμύρνη όπου φοίτησε στο φιλολογικό γυμνάσιο του Κωνσταντίνου Οικονόμου. Έπειτα μετέβη στις Κυδωνίες και στην Κωνσταντινούπολη όπου χειροτονήθηκε πρεσβύτερος. Από 'κει εγκαταστάθηκε στη Χίο και αλλού για σπουδές, από όπου επέστρεψε με την έναρξη της επανάστασης. Παρουσιάστηκε αμέσως στα Βέρβαινα και έβγαλε λόγο ενθουσιαστικό. Κατά τον αγώνα δίδασκε τα ελληνικά γράμματα χρηματίζοντας μάλιστα γραμματέας του Θεοδώρου Κολοκοτρώνη, του Υπουργείου των Εκκλησιαστικών και της Εκκλησιαστικής επιτροπής του Ιωάννη Καποδίστρια. Επιπλέον χρημάτισε και Σχολάρχης Τρίπολης και Καλαμών ωφελώντας την πατρίδα του καθώς ανέδειξε αργότερα μαθητές χρήσιμους στην πολιτική υπαλληλία. Διατέλεσε επιπλέον Ιεροκήρυκας Πελοποννήσου και Αττικής αναλαμβάνοντας ειδικές αποστολές για την κατάπαυση στάσεων και ληστειών. Έτσι παρακινούσε τους συμπατριώτες του προς τον πόλεμο.  

Δραστηριοποιήθηκε πολύ καιρό ως ιεροκήρυκας, και αργότερα τον Οκτώβριο 1852 εξελέγη αρχιερέας στη Μητρόπολη Φθιώτιδος. Πέθανε στις 13 Αυγούστου 1877 σε ηλικία 88 ετών. Κηδεύτηκε στον Μητροπολιτικό Ναό Αθηνών και ετάφη στην Μονή Πετράκη. 

## Παραπομπές


## Πηγές
* 

Κατηγορία:Κληρικοί αγωνιστές του 1821
Καλλινικος
Δανιήλ Γεωργόπουλος

Ο ιερέας **Δανιήλ Γεωρόπουλος** ήταν κληρικός και αγωνιστής του 1821.

Η καταγωγή του ήταν από το Ζυγοβύστι. Υπήρξε ένας από τους σημαντικότερους ιεροκήρυκες. Κήρυττε τον λόγο του Ευαγγελίου και παρακινούσε τους κατοίκους στον πόλεμο. Αργότερα διορίστηκε στο Υπουργείο των Εκκλησιαστικών.

## Αναφορές


Κατηγορία:Κληρικοί αγωνιστές του 1821
Χαριουπόλεως Βησαρίων

Ο επίσκοπος Χαριουπόλεως **Βησαρίων** ήταν κληρικός και αγωνιστής του 1821.

Έδρασε στις κωμοπόλεις της Καρύταινας ως εκκλησιαστικός και πολιτικός. Παρακίνησε τους στρατιώτες στον πόλεμο και συμβίβασε τις διενέξεις των κατοίκων στον καιρό του πολέμου. Διετέλεσε τοποτηρητής της Μητρόπολης Δημητσάνας και πέθανε περί τον Μάιο του 1833

## Αναφορές


Κατηγορία:Κληρικοί αγωνιστές του 1821
Ιωσάφ Βυζάντιος

Ο προσύγγελος **Ιωσάφ Βυζάντιος** ήταν κληρικός, ιεροκήρυκας και αγωνιστής του 1821.

Βρέθηκε πριν από την επανάσταση στην Πελοπόννησο και δίδασκε Ελληνικά. Κατά την επανάσταση χρησίμευσε πολύ κηρύττοντας και εμψυχώνοντας τον κόσμο, τρέχοντας στα στρατόπεδα και ενθουσιάζοντας τους στρατιώτες. Πρόσφερε τις γραφικές του υπηρεσίες στους οπλαρχηγούς, και μάλιστα στον στρατηγό Γενναίο Κολοκοτρώνη. 

Βρέθηκε επίσης στο Άργος και στο Ναύπλιο και εκφώνησε λόγο ενθουσιαστικό στην Άρεια για την έφοδο του Ναυπλίου.

## Αναφορές


Κατηγορία:Κληρικοί αγωνιστές του 1821
Γεώργιος Βελλίνης

Ο **Γεώργιος Βελλίνης** υπήρξε κληρικός και αγωνιστής του 1821 με καταγωγή από το Ναύπλιο. Συμμετείχε αρχικά στην επανάσταση της Μολδοβλαχίας του Αλέξανδρου Υψηλάντη, και μετά την εκεί αποτυχία της εξέγερσης επέστρεψε στην Ελλάδα και αργότερα συμμετείχε στην πολιορκία του Ναυπλίου. Ήταν γνωστός για την έντονη επαναστατική δραστηριότητα που ανέπτυξε, ενώ υπήρξε και δημογέροντας της περιοχής. Γιος του ήταν ο εκδότης Σπυρίδων Βελλίνης.

## Παραπομπές


## Πηγές
* 
*  Βελλίνης Γεώργιος - Αργολική Βιβλιοθήκη

Κατηγορία:Κληρικοί αγωνιστές του 1821
Βαρθολομαίος Σπηλιωτόπουλος

Ο ιερέας **Βαρθολομαίος Σπηλιωτόπουλος** ήταν κληρικός και αγωνιστής του 1821.
## Βιογραφία
Η καταγωγή του ήταν από την Δημητσάνα. Βρέθηκε στην θέση όπου έστεκε ο Θεόδωρος Κολοκοτρώνης και διεύθυνε την μάχη κατά του Δράμαλη στα Δερβενάκια. Βοήθησε τον Οικονόμο ψέλνοντας την παράκληση κατά την ώρα της μάχης δεόμενος του θεού των Ελλήνων να ενισχύσει τους στρατιώτες κατά των βαρβάρων. Έτρεχε δε και αυτός και έδινε θάρρος στους στρατιώτες.

## Αναφορές


Κατηγορία:Κληρικοί αγωνιστές του 1821
Δημήτριος (Χρυσοβύτσι)

Ο ιερέας **Δημήτριος** ήταν κληρικός και αγωνιστής του 1821.

Η καταγωγή του ήταν από το Χρυσοβύτσι. Ήταν ένας από τους πιο σημαντικούς στρατιωτικούς. Υπηρέτησε παντού υπό τις διαταγές του Θεόδωρου Κολοκοτρώνη. Τον έιχε στείλει ο Δράμαλης στον Κολοκοτρώνη με μήνυμα ανακωχής προτείνοντας στον Κολοκοτρώνη να αφήσει ελεύθερο τον δρόμο της οπισθοχώρησης του Δράμαλη, και γι' αυτό ο Δράμαλης θα του αποζημίωνε όλα τα έξοδα του πολέμου.

## Πηγές
* 

Κατηγορία:Κληρικοί αγωνιστές του 1821
Δοσίθεος Μιχαλακόπουλος

Ο ιερέας **Δοσίθεος Μιχαλακόπουλος** ήταν κληρικός και αγωνιστής του 1821.

Η καταγωγή του ήταν από το Ζυγοβύστι και μαθήτευσε στην ακαδημία της Κέρκυρας. Στην αρχή της επανάστασης βρέθηκε στη Ζάκυνθο και αργότερα στην Ολυμπία, όπου δίδασκε τα Ελληνικά γράμματα. Παρακινούσε τους Έλληνες να επαναστατήσουν.

## Αναφορές


Κατηγορία:Κληρικοί αγωνιστές του 1821
Καλλίνικος (1821)

Ο ιερομόναχος **Καλλίνικος** ήταν κληρικός και αγωνιστής του 1821.

## Βιογραφικά στοιχεία
Ανήκε στην μονή της Αγίας Μαρίνας στην Βαρβίτσα της Άκοβας. Πήρε μέρος στον αγώνα ακολουθώντας τον Κανέλλο Δεληγιάννη και τους στρατιώτες του. Πήγε στο Μεσολόγγι και σε άλλες πολλές μάχες, ακόμα και στην πολιορκία της Τριπολιτσάς. Έγινε γνωστός με το όνομα «Φλεσάκος», δηλαδή μικρότερος του Αρχιμανδρίτη Δικαίου Φλέσα. 

Στις μάχες πάντα κράταγε στα χέρια του την εικόνα της Παναγίας και πήγαινε μπροστά. Στην Πάτρα δε, και κατά την περίφημη μάχη της 9ης Μαρτίου οι Τούρκοι τον κυνήγησαν και αυτόν. Καταδιωκόμενος έριξε την εικόνα της Παναγίας σε έναν βάτο, και της είπε, ότι αν δεν δυναμώσει τους Έλληνες δεν θα γυρίσει να την πάρει πάλι, με τα λόγια «*πήγαινε και συ με τους Τούρκους*». Εντός ολίγου οι Έλληνες νίκησαν και αυτό θεωρήθηκε από τους στρατιώτες ως θαύμα της Παναγίας. 

## Αναφορές


Κατηγορία:Κληρικοί αγωνιστές του 1821
Βαρσών Συμεών

Ο **Συμεών**  ήταν Ηγούμενος της Ιεράς Μονής Αγίου Νικολάου Βαρσών και αγωνιστής του 1821.

## Βιογραφία
Είχε μυηθεί στην Φιλική Εταιρεία από τον Παναγιώτη Σέκερη, ο οποίος τον είχε πιστό και δικό του, και τον έστειλε σε αποστολές υπέρ της Εταιρείας. Πήγαινε και στην Κωνσταντινούπολη και έφερνε τις οδηγίες από τους εκεί αδελφούς. 

Βρέθηκε σε όλες τις μάχες, ενώ την μονή του την έκανε σταθμό για τους στρατιώτες που πολεμούσαν στην πολιορκία της Τρίπολης, και εναντίον των Αράβων.

## Πηγές
* 

Κατηγορία:Κληρικοί αγωνιστές του 1821
Παπαγεωργάκης

Ο ιερέας **Παπαγεωργάκης** ήταν κληρικός και αγωνιστής του 1821.

Η καταγωγή του ήταν από το Μοναστηράκι Αρκαδίας. Ακολούθησε τον στρατηγό Κανέλλο Δεληγιάννη σε όλες τις μάχες και διακρίθηκε. 

Πήρε μέρος στη μάχη της Γράνας κατά την πολιορκία της Τριπολιτσάς όπου και ανδραγάθησε. Μετά από εκεί βρέθηκε στη μάχη της 9ης Μαρτίου στην Πάτρα, στην οποία ο Θεόδωρος Κολοκοτρώνης ως γενικός αρχηγός πολιόρκησε τους Τούρκους και το κάστρο της πόλης. Μετά πέρασε στο Μεσολόγγι μαζί με τον στρατηγό Κανέλλο Δεληγιάννη και άφησε και εκεί μνημεία ηρωισμού. 

Έμεινε παροιμιακός για την παλικαριά του.

## Πηγές
* 

Κατηγορία:Κληρικοί αγωνιστές του 1821
Γρηγόριος Παπαγεωργίου

Ο **Γρηγόριος Παπαγεωργίου** ή **Τσιπιανίτης** ήταν ηγούμενος της μονής των Τσιπιανών, κληρικός και αγωνιστής του 1821.

Με την έναρξη της επανάστασης πήρε τα όπλα και συμμετείχε σε αυτήν, πήρε μέρος στην μάχη στην θέση Καπνίστρα όταν έκλεισαν τον καπετάν Δαγρέ οι Τούρκοι στην σπηλιά. Κινδύνεψε πολεμώντας και έχασε τους συγγενείς του στην μάχη αυτή. Σκοτώθηκε σε μάχη το 1825 κατά τις επιδρομές του Ιμπραήμ στην Κυνουρία.

## Πηγές


Κατηγορία:Κληρικοί αγωνιστές του 1821
Κανδήλας Καλλίνηκος

Ο ιερομόναχος της μονής Κανδήλας **Καλλίνηκος** ήταν κληρικός και αγωνιστής του 1821.

Ο Καλλίνηκος υπηρέτησε την πατρίδα με τον όπλο στα χέρια, αφού η μονή του ήταν απόρθητο φρούριο και χρησίμευε και ως αποθήκη πυρομαχικών. Η μονή χρησίμευε επίσης ως κέντρο διερχομένων και αναρρωτήριο για τους ασθενείς στρατιώτες, ενώ ο Καλλίνηκος έκανε χρέη εμπειρικού χειρούργου.

## Πηγές
* 

Κατηγορία:Κληρικοί αγωνιστές του 1821
Σακελλάριος εξ Ανδρίτσαινας

Ο **Σακελλάριος** ήταν Έλληνας κληρικός και αγωνιστής της Ελληνικής Επανάστασης του 1821.
## Βιογραφικά στοιχεία
Η καταγωγή του ήταν από το Φανάρι Ηλείας και υπηρετούσε ως ορθόδοξος κληρικός στην περιοχή της ιστορικής επαρχίας Ολυμπίας. Όντας μέλος της Φιλικής Εταιρίας, λειτουργούσε ως σύνδεσμος και συνεργαζόταν με άλλους Φιλικούς μέλη της μυστικής οργάνωσης, προκειμένου να προετοιμαστεί και να υποστηριχθεί η ελληνική εξέγερση εναντίον των οθωμανικών αρχών. Κατά την διάρκεια της επανάστασης, κατάφερε να πείσει τις οθωμανικές δυνάμεις να αποχωρήσουν από την ύπαιθρο και να κλειστούν στην Τριπολιτσά. Λόγω της βεβιασμένης αποχώρησης των οθωμανικών στρατευμάτων, πολλά υλικά είχαν εγκαταλειφθεί. Για αυτό τον λόγο και μέσα σε ένα τεταμένο κλίμα, κατάφερε να μοιράσει στους κατοίκους της Ανδρίτσαινας και άλλων γειτονικών χωριών τις προμήθειες του οθωμανικού στρατού. Συμμετείχε με τα ελληνικά σώματα στις πολεμικές επιχειρήσεις, ενώ μαζί του είχε ως συμπολεμιστές τους γιούς του και άλλους συγγενείς του.

## Πηγές
* 

Κατηγορία:Κληρικοί αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Ανδρίτσαινα
Λεοντίνοι

280px|right|thumb|Αρχαιολογικός χώρος στους Λεοντίνους
Οι **Λεοντίνοι** (αρχ. ελλ.: *Λεοντῖνοι*) ήταν αρχαία ελληνική αποικία στη Σικελία. Ιδρύθηκαν από αποίκους που προέρχονταν από την Ευβοϊκή αποικία Νάξος και βρίσκονταν λίγο βορειότερα των Συρακουσών στην ανατολική πλευρά της Σικελίας.

## Ιστορία
[thumb|[Τετράδραχμο των Λεοντίνων, 450-440 π.Χ.]]
Η πόλη ιδρύθηκε γύρω στο 728 π.Χ. Μητρόπολή της ήταν η Ευβοϊκή αποικία Νάξος που βρισκόταν λίγο βορειότερα. Οι Λεοντίνοι ήταν η πρώτη ελληνική αποικία της Σικελίας που δεν χτίστηκε στην ακτή αλλά στην ενδοχώρα, σε απόσταση έξι χιλιομέτρων από την ακτή. Διατήρησε την ανεξαρτησία της μέχρι το 498 π.Χ. οπότε κυριεύτηκε από τον τύραννο Ιπποκράτη της Γέλας. Το 476 π.Χ πέρασε στην κυριαρχία των γειτονικών Συρακουσών, όταν και κυριεύτηκε από τον τύραννο Ιέρων. Στη συνέχεια ανέκτησε την ανεξαρτησία της. Για τη διατήρηση της ανεξαρτησίας τους ένα τμήμα των κατοίκων της πόλης αναζήτησε τη συμμαχία των Αθηναίων. Οι Αθηναίοι αποφάσισαν να επέμβουν στην περιοχή όταν οι Συρακούσες εγκατέστησαν στην πόλη μία ολιγαρχική φιλική προς αυτούς κυβέρνηση, κάτι που αποτέλεσε μία από τις αφορμές της Σικελικής εκστρατείας. 

Μετά την αποτυχία της Σικελικής εκστρατείας η πόλη έγινε υποτελής των Συρακουσών μέχρι το 405 π.Χ. οπότε μία συνθήκη ειρήνης μεταξύ των Καρχηδόνιων και των Συρακουσών αποκατέστησε την ανεξαρτησία των Λεοντίνων. Η πόλη καταστράφηκε τελικά το 214 π.Χ. από τους Ρωμαίους, καθώς αντιστάθηκε σε αυτούς. Τα επόμενα χρόνια δεν διαδραμάτισε σπουδαίο ρόλο. Το 848 δέχτηκε επιδρομή από τους Σαρακηνούς και το 1643 ισοπεδώθηκε ολοκληρωτικά από έναν καταστροφικό σεισμό. Σήμερα στη θέση της υπάρχει η σύγχρονη Ιταλική πόλη Λεντίνι (Lentini), που διατηρεί το αρχαίο όνομα.

## Η αρχαία πόλη
right|thumb|Οι κυριότερες αρχαίες ελληνικές αποικίες στη Σικελία
Από περιγραφές του ιστορικού Πολύβιου μαθαίνουμε πως η πόλη απλωνόταν ανάμεσα σε δύο λόφους και ήταν χτισμένη με προσανατολισμό προς τον βορά. Μία πλευρά της πόλης απλωνόταν κατά μήκος της δυτικής όχθης του κοντινού ποταμού. Η βόρεια πύλη της πόλης οδηγούσε στην πεδιάδα ενώ η νότια τις Συρακούσσες. Η ακρόπολη ήταν χτισμένη στις πλευρές της κοιλάδας ανάμεσα στους απόκρημνους λόφους, στους οποίους απλωνόταν η πόλη.

## Δείτε επίσης
* Λεντίνι
* Μεγάλη Ελλάδα

## Σημαντικοί Λεοντίνιοι
* Γοργίας, (περίπου 485 - 380π.Χ.) Ρήτορας της αρχαιότητας

## Παραπομπές


Κατηγορία:Αρχαίες ελληνικές πόλεις-κράτη
Κατηγορία:Αποικίες των Ευβοέων
Κατηγορία:Αρχαίες πόλεις της Ιταλίας
Δημήτριος (Καρφοξυλιά)

Ο ιερέας **Δημήτριος** ήταν κληρικός και αγωνιστής του 1821.

## Βιογραφικά στοιχεία
Η καταγωγή του ήταν από την Καρφοξυλιά. Ήταν άριστος στρατιωτικός. Βρέθηκε στην αρχή της επανάστασης στο Τετέμπεη, όπου και υπηρέτησε υπό τις διαταγές του Θεόδωρου Κολοκοτρώνη. Βρέθηκε σε όλες τις μάχες και τους πολέμους. Αρίστευσε σε κάποια μάχη έξω από την Τριπολιτσά και κοντά στον Μύτικα τον μικρό του Μαρκοβουνίου. Στην μάχη αυτή οι Έλληνες απέδειξαν ότι μπορούν να πολεμήσουν σε κάμπο εναντίον του ιππικού. Η απόφαση του Δημήτριου έσωσε την μάχη, την οποία διοικούσε ο Πάνος Κολοκοτρώνης εν απουσία του πατρός του, ο οποίος Θεόδωρος είχε πάει στο Άστρος για να υποδεχτεί τον πρίγκηπα Δημήτριο Υψηλάντη.

## Πηγές
* 

 

Κατηγορία:Κληρικοί αγωνιστές του 1821
Γεώργιος Βαλτινός

Ο **Γεώργιος Βαλτινός** (Χαλκιόπουλοι 1775 - Λυσιμαχία 1887) ήταν αγωνιστής του 1821 και πολιτικός από τον Βάλτο.
## Βιογραφία
Γεννήθηκε στους Χαλκιόπουλους του Βάλτου και καταγόταν από οικογένεια αγωνιστών , πήραν μέρος σε πολλές μάχες τα αδέλφια του Κωνσταντίνος , Νικόλαος, Ιωάννης και Σωτήρης τα ανίψια του Σωτήρης και Θανασούλας κ.α.. Από μικρός βρέθηκε στην αυλή του Αλή πασά στα Γιάννενα όπου αργότερα έγινε αρματολός. Ήταν από τους πρωτεργάτες της επανάστασης στην Στερεά Ελλάδα αναφέρεται ότι έδιωξε του Τούρκους από το Μεσολόγγι και κήρυξε την επανάσταση εκεί. Ήταν φίλος με τον Γ. Καραΐσκάκη και πήρε μαζί του μέρος σε πολλές μάχες, όπως στου Πέτα, στο Μακρυνόρος όπου με τον Ίσκο και τον Μπακόλα νίκησαν τον Ομέρ Βρυώνη, στο Νεόκαστρο, στα Σάλωνα, στη Πλάκα, στην Αθήνα , στο Ευηνοχώρι,  στον Πειραιά και στα Τρίκαλα. Ήταν στο Μεσολόγγι στην Β΄πολιορκία και κατά την έξοδο των πολιορκημένων. 

Διετέλεσε πληρεξούσιος στις Β' Εθνοσυνέλευση Άστρους , Γ' Εθνοσυνέλευση Τροιζήνας και στην Δ' Εθνοσυνέλευση Άργους, επί Καποδίστρια διετέλεσε σύμβουλος επικρατείας. Μετά το τέλος της επανάστασης του δόθηκε κτήμα στη Λυσιμαχία σαν αμοιβή για την προσφορά του στον αγώνα. Πέθανε στο κτήμα του στην Λυσιμαχία σε βαθιά γεράματα.

## Πηγές
**Μεγάλη Στρατιωτική και Ναυτική εγκυκλοπαίδεια, Λεξικόν*, Τόμος Β' , έκδοση Μεγάλη Στρατιωτική και Ναυτική εγκυκλοπαίδεια, Αθήνα 1929
*Αλέκου Τσατσούλη, *[http://www.lysimaxos.gr/BIBLIO.pdf Λυσιμαχία χτες και σήμερα]* Έκδοση συλλόγου Λυσιμαχιωτών, 1992 

Κατηγορία:Έλληνες πληρεξούσιοι
Κατηγορία:Αγωνιστές του 1821